દિલ્હી વિધાનસભાની પેટાચૂંટણીમાં ભાજપ અને કોંગ્રેસના ઉમેદવારને હરાવીને આપ પાર્ટીના ઉમેદવારનો ભવ્ય વિજય થયો છે. દિલ્હી ઉત્તર-પિૃમી દિલ્હીની બવાના વિધાનસભાની બેઠક પર ‘આપ’ પાર્ટીની જીતથી સતત હાર જોતી આપ પાર્ટીમાં નવું જોમ આવ્યું છે. પંજાબ વિધાનસભા, દિલ્હી નગરનિગમની ચૂંટણીમાં આપ પાર્ટી ખરાબ રીતે હારી ગઈ હતી, ત્યારથી આપ પાર્ટીમાં નિરાશાનું વાતાવરણ હતું. આજે બવાના વિધાનસભાની ચૂંટણીનાં પરિણામે મુખ્યમંત્રી કેજરીવાલ અને પાર્ટીમાં જુસ્સો ભરી દીધો છે. ઉલ્લેખનીય છે કે બવાના વિધાનસભાની પેટાચૂંટણી આપ પાર્ટીના વિધાનસભ્ય વેદપ્રકાશે રાજીનામું આપતાં યોજવી પડી હતી.